Príloha č. 3 Výzvy na predloženie cenovej ponuky – Návrh MZ

**MANDÁTNA ZMLUVA**

**uzatvorená podľa §566 a nasl. Obchodného zákonníka č. 513/1991 Zb., v znení neskorších predpisov**

**Článok I.**

**Zmluvné strany**

* 1. **Mandant**

Názov: Mesto Brezno

Sídlo: Námestie gen. M. R. Štefánika 1, 977 01 Brezno

Zastúpený: JUDr. Tomáš Abel, PhD., primátor mesta

Oprávnený rokovať

- vo veciach zmluvných: Ing. Ivan Kamenský

- vo veciach technických: Ing. Vladimír Rozenberg

IČO: 00313319

DIČ: 2020398391

Bankové spojenie: Prima banka Slovensko, a.s.

IBAN: SK97 5600 0000 0020 0279 1001

Telefón: +421/ 048 6306 231

Fax: +421/048 6303 229

E-mail: [podatelna@brezno.sk](mailto:podatelna@brezno.sk)

(ďalej ako „mandant“)

* 1. **Mandatár**

Názov: .......................................................... (doplní uchádzač)

Sídlo: .......................................................... (doplní uchádzač)

Zastúpený : .......................................................... (doplní uchádzač)

Osoby oprávnené na rokovanie

Vo veciach zmluvných: .......................................................... (doplní uchádzač)

Vo veciach technických: .......................................................... (doplní uchádzač)

IČO: .......................................................... (doplní uchádzač)

DIČ. .......................................................... (doplní uchádzač)

IČ DPH: .......................................................... (doplní uchádzač)

Registrovaný: .......................................................... (doplní uchádzač)

Bankové spojenie: .......................................................... (doplní uchádzač)

Číslo účtu: .......................................................... (doplní uchádzač)

Telefón: .......................................................... (doplní uchádzač)

E-mail: .......................................................... (doplní uchádzač)

(ďalej ako „mandatár“)

**Článok II.**

**Predmet zmluvy**

* 1. Mandatár sa zaväzuje, že v rozsahu dojednanom v tejto zmluve a za podmienok v nej uvedených bude vykonávať pre mandanta inžiniersku činnosť v mene investora - výkon stavebného a technického dozoru nad realizáciou stavby nájomného bytového domu ul. MPČL Brezno - Mazorníkovo s 96 nájomnými bytmi bežného štandardu s názvom: **„Bytový dom ul. MPČĽ, Brezno - Mazorníkovo” a technická vybavenosť** (ďalej len „stavba“).
  2. Funkciu stavebného dozoru bude vykonávať ............................... doplní uchádzač, zapísaný v zozname odborne spôsobilých osôb na výkon činnosti stavebného dozoru pod evidenčným číslom .......................... s rozsahom oprávnenia v kategórii „.....................“

Je oprávnenou osobou podľa § 45, ods. 4 stavebného zákona s osvedčením o vykonaní skúšky odbornej spôsobilosti pre činnosť stavebný dozor vydaným podľa § 31, od. 2, písm. j) a k) zákona 138/1992 Zb. o autorizovaných architektoch a autorizovaných stavebných inžinieroch s odborným zameraním „Pozemné stavby“.

* 1. Mandant sa zaväzuje spolupracovať s mandatárom v dohodnutom rozsahu, prevziať dokončené práce a zaplatiť dojednanú cenu.

**Článok III.**

**Rozsah a obsah prác**

* 1. Rozsah dozorovaných stavebných prác stavby vedenej v čl. II, bod 2.1 zmluvy je vymedzený projektovou dokumentáciou pre realizáciu stavby (ďalej len „PD“), zmluvou o dodávke stavebných prác vrátane rozpočtu (ďalej len „Zmluva o dielo“) a zmluvami, týkajúcimi sa financovania stavby úverom zo Štátneho fondu rozvoja bývania (ďalej len „Zmluvy o úvere zo ŠFRB“) a dotáciou z Ministerstva dopravy a výstavby SR (ďalej len „Zmluvy o dotácii z MDV SR“).
  2. Výkon stavebného dozoru zahŕňa najmä:
* oboznámenie sa s podkladmi a s obsahom zmluvy o dielo, zmluvami o úvere a zmluvami o dotácii a ujasnenie si zmluvných vzťahov
* odovzdanie staveniska dodávateľovi stavby
* sledovanie dodržiavania podmienok stavebného povolenia
* sledovanie, či sú práce vykonávané v súlade s platnými zákonmi a vyhláškami, podmienkami zmluvy o dielo a zmlúv o poskytnutí úveru zo ŠFRB a dotácii z MDV SR a PD
* sledovanie a kontrolovanie kvality vykonávaných prác a technologických postupov realizovaných prác v súlade s platnými normami a predpismi s dôrazom na kontrolu tých častí diela, ktoré budú pri ďalších prácach zakryté, alebo sa stanú neprístupné
* kontrolovanie množstiev realizovaných prác
* spolupráca s orgánmi štátnej a miestnej správy, a vyžiadanie stanovísk, ak sú z dôvodu zmien na stavbe dotknuté podmienky, ktoré boli zadefinované týmito orgánmi
* organizovanie a vedenie pravidelných kontrolných dní na stavbe, minimálne jedenkrát mesačne
* spolupráca so zodpovedným geodetom stavby pri dohľade nad dodržiavaním priestorového  rozmiestnenia stavby
* spolupráca s projektantom a so zhotoviteľmi na prípadnom odstránení nedostatkov projektu
* predloženie mandantovi podkladov k prípadnému odsúhlasovaniu doplnkov a zmien v projektovej dokumentácii stavby, ktoré menia/nemenia položkový rozpočet, termíny výstavby, nezhoršujú parametre stavby a nie sú v rozpore s projektom schváleným MDV SR a ŠFRB (ďalej aj „financujúcimi inštitúciami“)
* návrhy doplnkov a zmien, predkladá vždy na odsúhlasenie mandantovi spolu s vlastným vyjadrením a odporúčaním
* v rámci procesu prípravy zmien stavby a zmien rozpočtu stavby, predkladá navyše mandantovi spracované stanovisko pre financujúce inštitúcie
* kontrola časového postupu výstavby a plnenia rozhodujúcich termínov podľa zmluvných vzťahov uvedených v Zmluve o dielo, upozorňovanie mandanta na prípadné neplnenie týchto termínov, príprava podkladov na uplatnenie majetkových sankcií podľa zmluvy
* vyhotovovanie priebežnej fotodokumentácie o postupe prác, ukladanie na pamäťové médium, po zrealizovaní stavby odovzdanie mandantovi
* kontrolovanie vedenia stavebného denníka a úplnosti záznamov v súlade s podmienkami zmluvy a výkon zápisov do stavebného denníka stavby
* bezodkladné informovanie mandanta o všetkých závažných skutočnostiach a okolnostiach na stavbe
* pozastavenie a/alebo zastavenie stavebných prác zhotovovania stavby, ak hrozí skutočnosť vzniku škôd alebo realizovania stavby a/ alebo jej časti v rozpore so schváleným projektom alebo pri vzniku okolností vylučujúcich zodpovednosť, a to až po dobu trvania týchto okolností a toto pozastavenie a/alebo zastavenie stavebných prác zhotovovania stavby bezodkladne písomne oznámiť mandantovi
* spolupráca s pracovníkmi zhotoviteľa pri zabezpečení opatrení na odvrátenie alebo obmedzenie škôd pri ohrození stavby živelnými pohromami
* zabezpečenie všetkých činností vyplývajúcich z povinností investora súvisiacich s prípadnými archeologickými nálezmi v mieste stavby
* kontrola a dosledovanie plnenia povinností zhotoviteľa stavby, poistenia stavby pre prípad poškodenia, zničenia, straty, odcudzenia a/alebo iných škôd počas realizácie stavby
* kontrola projektu skutočného vyhotovenia a overenie jeho správnosti pečiatkou a podpisom
* kontrola faktúr krycích listov a súpisu vykonaných prác dodávateľa stavby, hlavne cenovej správnosti a úplnosti týchto platobných dokladov v súlade s podmienkami zmluvy o dielo a overenie ich správnosti pečiatkou a podpisom. V prípade ak faktúra obsahuje viac strán, musí byť každá strana podpísaná a opečiatkovaná stavebným dozorom, a to vrátane príloh k faktúre
* zabezpečenie odovzdania stavby dodávateľom a prevzatia stavby investorom
* kontrola a odstraňovania závad a nedorobkov v priebehu realizácie stavby
* kontrola vypratania staveniska
* kontrola dodržiavania právnych predpisov, technických noriem a zmluvných dojednaní
* účasť na kontrolách vykonávaných na stavbe oprávnenými osobami podľa čl. IV, bod 4.3.
* poskytovanie súčinnosti pri každej fyzicky vykonanej kontrole povereného zamestnanca podľa čl. IV, bod 4.3. b) pri kontrole čerpania úveru/nenávratného príspevku poskytnutého financujúcimi inštitúciami pred ich úhradou bankou.
* výkon všetkých prác činnosti stavebného dozoru s náležitou odbornosťou a starostlivosťou, v súlade so záujmami a pokynmi mandanta
* preverovanie, či zhotoviteľ vykonáva predpísané a dohodnuté skúšky materiálov, konštrukcií, prác a či tieto skúšky vykonávajú aj jeho subdodávatelia, vyžadovanie dokladov a kontrola výsledkov, ktoré preukazujú požadovanú kvalitu a fyzická účasť na priebehu vykonaných skúškach a revíziách
* sledovanie a vyžadovanie spolu s dodávkami materiálov, strojov a konštrukcií predpísanej dokumentácie, najmä dokladov o ich kvalite
* kontrola úplnosti predložených dokladov zo strany zhotoviteľa, usporiadanie a spísanie zoznamu odovzdanej dokumentácii: skúšky, revízie, certifikáty, atesty a vyhlásenia zhody
* kontrolovanie riadneho uskladňovania materiálov, konštrukcií, zariadení, strojov na stavenisku
* dohliadanie na to, aby zhotoviteľ nepoškodzoval verejné priestranstvá a podzemné vedenia umiestnené v mieste stavby a dotknuté stavbou
* upozorňovanie zhotoviteľa zápisom na všetky okolnosti, ktoré môžu spôsobiť zníženie kvality stavby, pokiaľ sú mu známe
* zhromažďovanie všetkých dokladov potrebných pre kolaudačné konanie stavby a podanie návrhu na kolaudáciu stavby
* účasť na kolaudačnom konaní a odovzdanie právoplatného kolaudačného rozhodnutia mandantovi

**Článok IV.**

**Spolupráca mandanta a mandatára**

* 1. Mandant pre výkon činnosti stavebného dozoru odovzdá mandatárovi nasledovné doklady:

1. Kompletnú projektovú dokumentáciu pre realizáciu stavby – jedno paré
2. Kópie stavebných povolení, kópie vyjadrení správcov inžinierskych sietí a dotknutých orgánov získané v rámci stavebného konania
3. Kópiu zmluvy o dodávke stavebných prác – Zmluva o dielo s položkovým rozpočtom stavby
4. Kópie zmlúv o úvere zo ŠFRB
5. Kópie zmlúv o dotácii z MDV SR
   1. Mandatár sa zaväzuje, že bude súčinný a umožní výkon kontroly/auditu zo strany mandanta a oprávnených osôb na výkon kontroly/auditu v zmysle príslušných právnych predpisov SR, najmä zákona č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov (ďalej len zákon o dotáciách) a zákona č. 150/2013 Z. z. o Štátnom fonde rozvoja bývania v znení neskorších predpisov (ďalej len zákon o ŠFRB), zákona 357/2015 Z. z. o finančnej kontrole a audite a o zmene a doplnení niektorých zákonov a zákona50/1976 Zb. o územnom plánovaní a stavebnom poriadku (stavebný zákon) v znení neskorších predpisov

* 1. Oprávnenými osobami v zmysle bodu 4.2 tejto Zmluvy sú najmä:

1. Mandant
2. Financujúce inštitúcie a nimi poverené osoby
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby
4. Orgán auditu, jeho spolupracujúce orgány a osoby poverené na výkon kontroly/auditu
5. Osoby prizvané orgánmi uvedenými v písm. b) až e) bodu 4.3 tejto Zmluvy v súlade s príslušnými právnymi predpismi SR

**Článok V.**

**Čas plnenia**

* 1. Mandatár sa zaväzuje vykonávať stály stavebný a technický dozor a byť prítomný na stavbe v rozsahu minimálne 4 hod. / deň v období realizácie stavby, počas platnosti Zmluvy o dielo a zabezpečovať činnosti a poskytovať súčinnosť až do doby vydania právoplatného kolaudačného rozhodnutia stavby.
  2. Termín plnenia sa môže zmeniť dohodou oboch strán podľa termínov stanovených v Zmluve o dielo so zhotoviteľom stavby a v súlade so zmluvami s financujúcimi inštitúciami
  3. Záväzok vyplývajúci z tejto zmluvy pre mandatára bude plnený priebežne.
  4. Zmluva sa uzatvára na dobu určitú, do doby vykonania činností, ktoré tvoria predmet zmluvy podľa článku II. a III. tejto zmluvy. Za ukončenie zmluvného vzťahu sa bude považovať splnenie všetkých záväzkov účastníkov vyplývajúcich z tejto zmluvy.

**Článok VI.**

**Cena za výkon činností, platobné podmienky, fakturácia**

* 1. Cena činností v rozsahu predmetu tejto zmluvy je dojednaná dohodou zmluvných strán podľa §2 Zákona č. 18/1996 Z. z. o cenách ako výsledok ponuky procesu verejného obstarávania služby vykonanej mandantom.

Dohodnutá cena za výkon stavebného dozoru:

Spolu bez DPH: ..............................................EUR

DPH 20,00%: ..............................................EUR

**Spolu s DPH: ..............................................EUR**

(slovom: ...................................................... EUR)

(ďalej len „cena za výkon stavebného dozoru“)

* 1. Cena za vykonané činnosti podľa predmetu zmluvy bude Mandatárom fakturovaná štvrťročne, percentuálnym pomerom z dohodnutej ceny v závislosti od prestavaných objemov prác na stavbe v mesiaci, ktorý je posledným mesiacom príslušného štvrťroka.
  2. Faktúra - daňový doklad bude obsahovať všetky náležitosti daňového dokladu v zmysle platnej legislatívy upravujúcej náležitosti účtovných a daňových dokladov, minimálne však:

1. označenie faktúry - daňový doklad a jej číslo;
2. názov a adresu sídla Mandanta a Mandatára a adresu, na ktorú má byť faktúra

zaslaná, IČO, DIČ, IČ DPH Zhotoviteľa aj Objednávateľa;

1. číslo zmluvy a označenie služby
2. označenie banky (názov a adresa banky, SWIFT kód) a číslo účtu (aj v tvare IBAN);
3. dátum dodania plnenia;
4. deň vystavenia a odoslania faktúry a lehota splatnosti;
5. výšku fakturovanej čiastky nasledovne: základ dane, sadzbu dane, výšku dane, celkovú fakturovanú sumu zaokrúhlenú na dve desatinné miesta;
6. náležitosti pre účely dane z pridanej hodnoty;
7. pečiatku a podpis mandatára;
8. prílohy v zmysle tejto Zmluvy o dielo.
   1. Za správne vyčíslenie výšky dane z pridanej hodnoty zodpovedá Mandatár v plnom rozsahu.
   2. V prípade, že faktúra a jej prílohy nebudú obsahovať všetky dohodnuté náležitosti, má Mandant právo takúto faktúru neuhradiť a vrátiť Mandatárovi s uvedením všetkých nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry Mandantovi.
   3. Mandatár zašle Mandantovi faktúru v štyroch originálnych vyhotoveniach.
   4. Splatnosť faktúry vystavenej Mandatárom bude 30 dní odo dňa jej doručenia Mandantovi.
   5. Mandant neposkytuje preddavok, ani zálohovú platbu.
   6. V prípade, že z dôvodu zmien na stavbe dôjde k zmene rozsahu dozorovaných stavebných prác, cena za výkon stavebného dozoru sa nemení, aj keď dôjde k zmenám zmluvy o dielo, zmlúv o úvere zo ŠFRB a zmlúv o dotácii z MDV SR.

**Článok VII.**

**Zodpovednosť za vady**

* 1. Mandatár zodpovedá za riadne vykonanie dojednanej služby a činností v súlade so zákonmi, ustanoveniami a technickými predpismi platnými v priebehu realizácie prác. Všetky služby vykoná s náležitou odbornosťou a starostlivosťou a v súlade so záujmami Mandanta.
  2. Pre prípad vady vykonaných činností dojednávajú zmluvné strany právo Mandanta požadovať a povinnosť Mandatára poskytnúť bezplatné odstránenie reklamovaného nedostatku. Možnosť iného dojednania však nie je vylúčená. Oprávnene reklamovanú vadu služby je povinný Mandatár odstrániť bez zbytočného odkladu.

**Článok VIII.**

**Sankcie**

1. Zmluvné strany sa vzájomne dohodli na uplatňovaní zmluvných pokút pri nedodržaní zmluvných podmienok nasledovne:
2. V prípade omeškania Mandatára s plnením predmetu tejto Zmluvy má právo Mandant účtovať úrok z omeškania vo výške 0,5% z ceny služby z fakturovanej sumy za každý deň omeškania
3. V prípade preukázaného pochybenia na strane Mandatára, ktoré budú viesť k finančným korekciám (zníženiu) poskytnutého nenávratného finančného príspevku zo strany financujúcej inštitúcie voči Mandantovi, Mandant si uplatní voči Mandatárovi zmluvnú pokutu vo výške tejto korekcie.
4. V prípade zavineného omeškania Mandanta s úhradou faktúry za vykonanú službu má právo Mandatár účtovať úrok z omeškania vo výške 0,5% z ceny fakturovanej služby za každý deň omeškania po lehote splatnosti faktúry.

**Článok IX.**

**Ďalšie dojednania**

* 1. Mandatár vyhlasuje, že je oprávnený vykonávať práce v celom rozsahu predmetu tejto zmluvy.
  2. Mandatár vyhlasuje, že nemá zmluvný, pracovný a ani iný obdobný vzťah so zhotoviteľmi stavby. Ak sa vyššie uvedené skutočnosti zmenia, bude o tom bezodkladne informovať.
  3. Mandatár vyhlasuje, že predloží ku podpisu zmluvy písomné vyhlásenie týkajúce sa čl. IX, bod 9.2. a overenú fotokópiu osvedčenia o vykonaní skúšky odbornej spôsobilosti, prípadne originál (pre vyhotovenie overenej fotokópie osvedčenia), ktorými preukáže splnenie podmienky čl. IX, bod 9.1.. Uvedené doklady má mandant povinnosť zaslať financujúcej inštitúcii.
  4. K zániku tejto zmluvy môže dôjsť písomnou dohodou zmluvných strán alebo odstúpením od zmluvy z dôvodov uvedených v tejto zmluve.
  5. V prípade písomnej dohody medzi zmluvnými stranami sa skončí platnosť tejto zmluvy dňom nasledujúcim po dni zverejnenia takejto dohody na webovom sídle Mandanta.
  6. Mandatár je od tejto zmluvy oprávnený odstúpiť:

1. Ak mu Mandant nevyplatil odplatu ani do 30 dní od uplynutia doby uvedenej v článku VI. tejto zmluvy.
2. Ak mu Mandant svojím zavineným konaním neumožňuje plniť záväzky vyplývajúce z tejto zmluvy.
   1. Mandant je od tejto zmluvy oprávnený odstúpiť:
3. ak si Mandatár opakovane neplní záväzky vyplývajúce z tejto zmluvy a bol o tom písomne upovedomený.
4. Ak si Mandant neplní záväzky riadne a s odbornou starostlivosťou podľa čl. IV.
   1. V prípade odstúpenia od zmluvy zmluvný vzťah končí dňom nasledujúcim po dni doručenia písomného oznámenia o odstúpení od zmluvy druhej zmluvnej strane.
   2. Zmluva je vypracovaná v piatich vyhotoveniach, pričom po podpise zmluvných strán obdrží Mandant 3 vyhotovenia a Mandatár 2 vyhotovenia.
   3. Pre otázky touto zmluvou neriešené platia príslušné ustanovenia obchodného zákonníka a ostatných všeobecne záväzných predpisov.
   4. Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi SR, nespôsobí to neplatnosť celej zmluvy. Zmluvné strany sa v takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel Zmluvy a obsah jednotlivých ustanovení tejto zmluvy.
   5. Táto zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia na webovom sídle Mandanta.
   6. Zmluvné strany vyhlasujú, že si text zmluvy riadne a dôsledne prečítali, jej obsahu a právnym účinkom z nej vyplývajúcim porozumeli, ich zmluvné prejavy sú dostatočne jasné, určité a zrozumiteľné, podpisujúce osoby sú oprávnené k jej podpisu a na znak súhlasu ju podpísali.

V Brezne, dňa ............................. V ............................, dňa .........................

Za Mandanta: Za Mandatára:

....................................................................... ......................................................................

JUDr. Tomáš Abel, PhD. Meno, priezvisko

primátor mesta funkcia